TARYBOS REGLAMENTAS (EB) Nr. 835/2007
2007 m. liepos 10 d.
iš dalies keičiantis Reglamentą (EB) Nr. 974/98 dėl euro įvedimo Kipre
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 123 straipsnio 5 dalį,
atsižvelgdama į Komisijos pasiūlymą,
atsižvelgdama į Europos centrinio banko nuomonę (1),
kadangi:
(1)
1998 m. gegužės 3 d. Tarybos reglamente (EB) Nr. 974/98 dėl euro įvedimo (2) numatyta vietoj valstybių narių, atitinkančių būtinas bendros valiutos įvedimo sąlygas, valiutų įvesti eurą Bendrijai perėjus prie trečiojo ekonominės ir pinigų sąjungos etapo.
(2)
Tarybos reglamentas (EB) Nr. 974/98 buvo iš dalies pakeistas Reglamentu (EB) Nr. 2596/2000 (3) siekiant reglamentuoti euro įvedimą vietoj Graikijos valiutos.
(3)
Tarybos reglamentas (EB) Nr. 974/98 buvo iš dalies pakeistas Reglamentu (EB) Nr. 2169/2005 (4) siekiant pasirengti būsimiems euro įvedimo valstybėse narėse, kurios dar nėra įvedusios euro kaip bendros valiutos, etapams.
(4)
Tarybos reglamentas (EB) Nr. 974/98 buvo iš dalies pakeistas Reglamentu (EB) Nr. 1647/2006 (5) siekiant reglamentuoti euro įvedimą vietoj Slovėnijos valiutos.
(5)
Pagal 2003 m. Stojimo akto 4 straipsnį Kiprui daroma Sutarties 122 straipsnyje nurodyta išlyga.
(6)
Remiantis 2007 m. liepos 10 d. Tarybos sprendimu 2007/503/EB pagal Sutarties 122 straipsnio 2 dalį dėl bendros valiutos įvedimo Kipre 2008 m. sausio 1 d. (6), Kipras atitinka būtinas bendros valiutos įvedimo sąlygas ir nuo 2008 m. sausio 1 d. turi būti panaikinta Kiprui daroma išlyga.
(7)
Norint įvesti eurą Kipre, Reglamento (EB) Nr. 974/98 nuostatų dėl euro įvedimo taikymą būtina išplėsti į jų taikymo sritį įtraukiant Kiprą.
(8)
Kipro valiutos keitimo plane nurodoma, kad euro banknotams ir monetoms turėtų būti suteikta teisinė perkamoji galia šioje valstybėje narėje euro, kaip jos valiutos, įvedimo dieną. Todėl euro įvedimo ir grynųjų pinigų pakeitimo data turėtų būti 2008 m. sausio 1 d. Laipsniško perėjimo prie euro laikotarpis neturėtų būti taikomas.
(9)
Todėl Reglamentas (EB) Nr. 974/98 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 974/98 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja 2008 m. sausio 1 d.
Šis reglamentas yra privalomas visas ir tiesiogiai taikomas valstybėse narėse pagal Europos bendrijos steigimo sutartį.
Priimta Briuselyje, 2007 m. liepos 10 d.